**СЪОБЩЕНИЕ ЗА**  **ПРОВЕЖДАНЕ НА КОНСУЛТАЦИИ**

**по Екологична оценка на Oбщ устройствен план нa Община Венец**

съгласно изискванията чл. 20, ал. 1, т. 1, т. 2 от *Наредбата за условията и реда за извършване на екологична оценка на планове и програми, “Наредбата за ЕО”*

*(ДВ, бр. 57/04 г., изм.)*

**1. Информация за ВЪЗЛОЖИТЕЛЯ:**

Информация за възложителя на плана (орган или оправомощено по закон за трето лице) име, пълен пощенски адрес, лице за връзка – телефон, факс и адрес за електронна поща

### Възложител на общия устройствен план и на екологичната част към него е:

### Име: община Венец, област Шумен

### Пълен пощенски адрес: 9751 с. Венец, обл. Шумен, ул. “Кирил и Методий” № 24

### Тел/факс/e-mail: тел.: 053432191; факс: 0534389-80, e-mail: obs\_vn@abv.bg

### Лице за връзка: Илхан Сали, зам. кмет на община Венец

**2. Обща информация за предложения план/програма:**

**а) основание за изготвяне на плана/програмата - нормативен или административен акт;**

Общият устройствен план на община Венец се изработва въз основа на Планово задание в съответствие с чл. 125 от ЗУТ. Съгласно изискванията на чл. 125, ал. 6 и 7 от ЗУТ Заданието е съгласувано с Министерство на културата, РИОСВ-Шумен.

**б) период на действие и етапи на изпълнение на плана/програмата;**

Общият устройствен план е документ с дългосрочно действие. Съгласно ЗУТ и чл.17, ал.3 от *Наредба № 8 за обема и съдържанието на устройствените планове,* Общите устройствени планове на общини се създават за прогнозен период от 15-20 години. Съгласно плановото задание за изработване на ОУП на Община Венец, настоящият ОУП е с прогнозен период до 2033 г.

Етапите на изпълнение на плана са:

1. Провеждане на консултации по изготвения доклад за екологична оценка (ДЕО) към него, по реда на чл. 20, ал. l и ал. 3 от *Наредбата за условията и реда за извършване на екологична оценка на планове и програми, “Наредбата за ЕО” /ДВ, бр. 57/04 г., изм./;*
2. Съгласуване на мерки за наблюдение и контрол при прилагането на плана по отношение на околна среда и човешко здраве, съгласно чл. 20, ал. 8 от *Наредбата за ЕО*;
3. Обществено обсъждане (*по чл. 21, ал. 1, т.1 и ал. 2 от Наредбата за ЕО и чл. 127, ал. 1 от Закона за устройство на територията*) на екологичната част към проекта на ОУП;
4. Издаване на становище на Директора на РИОСВ за съгласуване на плана;
5. 14 дни преди окончателното приемане на ОУП се съгласува справка включваща анализ на:

* съответствието на плана с основните резултати и препоръки от документацията по ЕО, с резултатите от консултациите, с условията, мерките и ограниченията в становището по ЕО;
* съответствието на плана с обоснованата в становището по ЕО алтернатива по чл. 26, ал. 2, т. 1 от наредбата за ЕО за постигане целите на плана;

**в) териториален обхват (национален, регионален, областен, общински, за по-малки територии) с посочване на съответните области и общини;**

Общият устройствен план на Община Венец е с общински териториален обхват в област Шумен.

**г) засегнати елементи на Националната екологична мрежа (НЕМ);**

Няма

**д) основни цели на плана/програмата;**

Главната цел на екологичната оценка на ОУП Венец е да анализира и оцени потенциалните въздействия на предвижданията на плана и да посочи мерките за предотвратяване на неблагоприятните последствия върху околната среда и здравето на хората. По този начин се постига редуциране на рисковете за околната среда и човешкото здраве от реализацията на плана и се подпомагат проектантите за разработването на окончателния проект.

Основната цел на ОУП на община Венец е да предложи условия и решения за създаване на оптимална пространствена и функционална структура за развитие, изграждане и комплексно устройство на общинската територия в хармонично единство на урбанизираните територии със съществуващите природни и антропогенни елементи и специфични социално-икономически условия за устойчиво възпроизводство на обществото и за предлагане на възможности за пространственото “вписване” на общината в групата от съседни общини в границите на област Шумен.

Основната стратегически цел на Общият устройствен план на Община Венец е да създаде основа за балансирано и устойчиво устройствено развитие и хармонична жизнена среда в урбанизираните и извън урбанизираните територии.

### За изпълнението на тази цел е необходимо:

#### Развиване на съществуващите функции на общината, адаптирането им към бъдещата визия за устойчиво развитие и съответното установяване на нови такива;

#### Определяне на функционалното предназначение на терените с техните параметри;

#### Развитие на елементите на техническата инфраструктура;

#### Създаване на условия за поддържане на екологическото равновесие и опазване на околната среда;

#### Опазване обектите на културното наследство;

#### Определяне на правила и нормативи за прилагане на ОУПО, които да довеждат до изпълнение на целите и задачите на плана.

**е) финансиране на плана/програмата (например държавния и общинския бюджет, международни програми, финансови институции);**

Проекта на Общ устройствен план на Община Венец ще бъде осъществен чрез финансово подпомагане със средства от държавния бюджет и собствени средства от бюджета на общината.

**ж) срокове и етапи на изготвянето на плана или програмата и наличие, нормативно регламентирано на изискване за обществено обсъждане или друга процедурна форма за участие на обществеността;**

1. Заинтересованите лица могат да изразят писмено своите становища по доклада за ЕО, както и по проекта за ПУП-ПЗ, по реда и сроковете на чл. 20, ал. 1, т. 1 „а-г” и т. 2 „а-в” от *Наредбата ЕО.*
2. Съгласуване на мерки за наблюдение и контрол при прилагането на плана по отношение на околна среда и човешко здраве, съгласно чл. 20, ал. 8 от *Наредбата за ЕО*;
3. Обществено обсъждане (*по чл. 21, ал. 1, т.1 и ал. 2 от Наредбата за ЕО и чл. 127, ал. 1 от Закона за устройство на територията*) на екологичната част към проекта на ОУП;
4. Издаване на становище на Директора на РИОСВ за съгласуване на плана;

**3. Орган, отговорен за прилагането на плана/програмата;**

Кмета на община Венец.

**4. Орган за приемане/одобряване/утвърждаване на плана/програмата;**

* Одобряване на Предварителният проект на ОУП от Националния експертен съвет за инвестиционно проектиране.
* Решение на Общински съвет Венец на окончателния проект на ОУП.

**5. Място за публичен достъп и време за запознаване с проекта на ПУП и доклада за екологична оценка към него и лица притежаващи необходимата квалификация, определени да предоставят устни разяснения на място:**

Публичен достъп до екологичната част на ОУП и Предварителния проект на ОУП осигурен на адрес:

### Община Венец, област Шумен, Пълен пощенски адрес: 9751 с. Венец, ул. “Кирил и Методий” № 24 в сградата на община Венец в стая № 10 всеки работен ден от 9.30 до 16 часа. Лицe за контакти: Илхан Сали –Зам.кмет на община Венец.

1. **Срок за изразяване на становище по екологичната част на ОУП и Предварителния проект на ОУП:**

30 дни от датата на публикуване на съобщението считано от 15.10.2015 г.

**7. Начин на изразяване на становищата:**

Становища могат да се депозират на адрес:

### Община Венец, област Шумен, Пълен пощенски адрес: 9751 с. Венец, ул. „Кирил и Методий” № 24 в деловодството на община Венец, всеки работен ден от 9.30 до 16 часа.

Свързани документи: Екологична оценка към ОУП, Нетехническо резюме, Приложения, Предварителен проект и графична част на ОУП.